
[bookmark: _Toc242261782]Hensikt
Ved inngåelse av avtaler vil det i ulik grad stilles typer krav som inngår i samlebetegnelsen «samfunnsansvar». Kravene kan enten være lovpålagte, standard i kontraktsmaler, som en del av regional anskaffelsesstrategi eller besluttet i den enkelte anskaffelse/prosjekt. Med samfunnsansvar menes krav som vist i Tabell 1. 
[bookmark: _Ref66942533]Tabell 1 Kategorier av krav i anskaffelser innen samfunnsansvar [footnoteRef:1] [1:  Se fagsider om samfunnsansvar på anskaffelser.no; https://www.anskaffelser.no/samfunnsansvar ] 

	Kategori
	Typer krav
	Spesielt relevant for

	Arbeidskriminalitet
	Lønns- og arbeidsvilkår i offentlige kontrakter.
Bruk av lærlinger.
Begrensninger i antall ledd i leverandørkjeden.
Seriøsitetsbestemmelser.
Informasjons- og påseplikt
	Tjenestekontrakter (type;  renhold-, transport-, bemanningstjenester) og 
Bygge- og anleggskontrakter

	Klima og miljø
	Lovpålagte klima- og miljøkrav.
Klima- og miljøkrav i standardkontrakter.
Klima- og miljøkrav i den konkrete anskaffelsen.
	Varekontrakter
Tjenestekontrakter 
Bygg- og anleggskontrakter

	Sosialt ansvar
	Etiske krav
	Varekontrakter
Tjenestekontrakter 
Bygg- og anleggskontrakter

	Universell utforming
	Krav til universell utforming eller krav til leverandørens kvalifikasjoner til universell utforming i den konkrete anskaffelsen.
	Varekontrakter (møbler, IKT-utstyr, utstyr)
Tjenestekontrakter (digitale tjenester, publikumsrettede tjenester) 
Bygg- og anleggskontrakter (bygg, skoler, sykehjem, idrettsanlegg, heis, skilting…)


	
Identifisering av hvilke krav som er aktuelle for den enkelte kontrakt gjøres ved å bruke mal for konkurransegjennomføringsplan, se Innkjøpsveileder og maler | RIIK.
Det er for offentlige oppdragsgivere lovpålagt å gjennomføre nødvendig kontroll av at leverandør oppfyller kontraktskrav som er stilt innen spesielt lønns- og arbeidsvilkår. Kontroll av krav innen samfunnsansvar som helhet er også viktig for at offentlige oppdragsgivere bidrar til å oppfylle formålet med at kravene blir stilt og sikre likebehandling av leverandører.
Dette dokumentet gir rutine og veiledning til RIIK og kommuner og selskap som inngår i RIIK for oppfølging av samfunnsansvar i kontrakter.
[bookmark: _Toc242261783]Omfang
Rutinen gjelder medarbeidere i RIIK.
Dette dokumentet gjelder også for ansatte som forvalter avtaler inngått i den enkelte deltakende kommune/selskap i RIIK. Det presiseres at dokumentet er veiledende for den enkelte kommune/selskap, som har et selvstendig ansvar for at rutine er i tråd med regelverk, interne rutiner og egne vedtatte strategier. 
[bookmark: _Toc242261784]Handling
[bookmark: _Toc242261785] Introduksjon
Grad av oppfølging av samfunnsansvar i den enkelte avtale er risikobasert, og følger metodikk som vist i Figur 1. 

[bookmark: _Ref66956759]Figur 1 Risikobasert oppfølging av samfunnsansvar
[bookmark: _Toc242261786]Leverandørens egenrapportering
Det er i rutinen skilt mellom egenrapportering av varer og egenrapportering av tjenester.
· Leverandører av varer skal motta egenrapporteringskjema for varer og 
· leverandører av tjenester skal motta egenrapporteringskjema for tjenester. 
· Se skjema listet under kapittel 6. Leverandører av tjenester (typisk bygg og anlegg) som innebærer innkjøp av varer, skal motta begge egenrapporteringsskjemaer.

I egenrapporteringsskjemaet for varer skal det spesifiseres produkter hvor det anses å være særlig høy risiko for brudd på menneske- og arbeidsrettigheter i produksjonen. Avhengig av antall produkter som inngår i kontrakten kan det være nødvendig å gjøre et utvalg. Produktene velges ut med utgangspunkt i DFØs høyriskoliste: 
https://www.anskaffelser.no/samfunnsansvar/sosialt-ansvar/laer-om-hoyrisikoprodukter
Basert på DFØs oversikt vurderer RIIK hvilken del av produktet/produksjonsprosessen som spesifiseres. 
Som hovedregel skal leverandører motta egenrapporteringsskjemaet innen en måned etter at kontrakten er signert. Frist for levering bør settes til ca. 1-2 uker fra utesendelsesdatoen. Ansvar for innhenting av egenrapportering fremgår av Tabell 2. 
Egenrapporteringsskjema arkiveres på sak for den aktuelle avtalen. Der avtalen er inngått via KGV, anbefales å bruke kommunikasjonsdelen i KGV for utsendelse og retur av egenrapporteringsskjema. 
[bookmark: _Ref66971837]Tabell 2 Ansvar for innhenting av egenrapportering
	Avtaletype
	Ansvar

	Regional avtale inngått av RIIK
	Saksbehandler i RIIK

	Rammeavtaler inngått av en kommune eller et selskap
	Saksbehandler i kommune/selskap

	Bygge- og anleggskontrakter og vare- eller tjenestekontrakter 
	Prosjektleder


[bookmark: _Toc242261787]Risikovurdering
Med utgangspunkt i egenrapporteringsskjemaet fra leverandører gjennomføres det en risikovurdering av leverandøren. Formålet med risikovurderingen er å avgjøre behovet for å følge opp leverandøren med ytterligere kontroll. Forholdene som vektlegges i risikokartleggingen gis en poengscore basert på egenrapportering, geografisk risiko (leverandørens/produkt), bransjerisiko, anskaffelsens verdi, leverandørens økonomiske status og evt. omdømme/negativ presseomtale. 
Risikovurdering gjøres i egenrapporteringsskjema, men ligger som standard som skjult innhold. For å låse opp risikovurdering, åpne egenrapporteringen i excel, gå på Fil > Info > Beskytt > Opphev arkbeskyttelse og oppgi passordet «RIIK2021».
Risikovurderingen gjøres på det enkelte aktuelle delområde innen samfunnsansvar (jfr Tabell 1), i tillegg til en totalvurdering. 
Tabell 3 viser risikokategorier og tiltak for de ulike risikokategoriene som benyttes ved risikovurdering.
[bookmark: _Ref67026771]Tabell 3 Risikokategorier
	Kategori
	Beskrivelse
	Tiltak

	Lav
	Liten risiko for brudd på avtalevilkår.
	Ingen, unntak dersom tildelingskriterier pga. relevans for anskaffelsen krever oppfølging

	Middels
	Middels risiko for brudd på avtalevilkår.
	Stikkprøvekontroll, evt oppfølgingsmøte med leverandør, og vurdere videre tiltak

	Høy
	Høy risiko for brudd på avtalevilkår.
	Kontroll av dokumentasjon og/eller revisjon utført av ekstern part. 



Som hovedregel skal dette gjøres innen tre måneder etter kontraktsinngåelse. Ansvar for å gjennomføre risikovurdering tilligger person som angitt i Tabell 2. Ved middels eller høy risiko: Ta kontakt med innkjøpsansvarlig i din kommune/selskap for å avtale videre løp. 
[bookmark: _Toc242261788]Kontroll og revisjon
[bookmark: _Toc242261789]Gjennomføring av kontroll og revisjon
Basert på risikovurderingen skal RIIK vurdere om det er nødvendig å gjennomføre en kontroll av leverandøren. Hvis risikovurderingen viser lav risiko for brudd på kravene, vil det i de fleste tilfeller ikke være nødvendig å gjennomføre en kontroll av leverandøren. Unntaket er anskaffelser med eventuelle tildelingskriterier hvor det likevel kan være relevant å etterspørre ytterligere dokumentasjon (f.eks. knyttet til miljøsertifisering). 
Hvis risikovurderingen viser middels risiko, vil det ofte være hensiktsmessig å gjennomføre stikkprøvekontroll, evt etterfulgt av et oppfølgingsmøte med leverandøren for å belyse relevante tema i egenrapporteringen for så å vurdere behovet for ytterligere oppfølging. For gjennomføring av stikkprøvekontroll vises det til DFØ Veileder om krav til lønns- og arbeidsvilkår i offentlige kontrakter | Anskaffelser.no.
Dersom det kartlegges høy risiko eller avdekkes konkret mistanke om brudd på krav/regelverk skal det som hovedregel gjennomføres en kontroll. Dette kan gjøres ved stikkprøvekontroll/kontroll av dokumentasjon, revisjon av leverandør utført av ekstern part eller at leverandøren på annen måte dokumenterer at kravene er oppfylt. Kontrollen utføres av RIIK/kommune/selskap selv eller innleid ekstern tredjepart og fokuserer på særskilte identifiserte risikoforhold. Gjennom RIIK deltar kommunene og selskapene i Oslosamarbeidet som gir tilgang til eksterne leverandører av kontrolltjenester for samfunnsansvar. For gjennomføring av kontroll av dokumentasjon vises det til DFØ Veileder om krav til lønns- og arbeidsvilkår i offentlige kontrakter | Anskaffelser.no.
· All kontraktsoppfølging, inkludert leverandørmøter og kontroller, skal dokumenteres og arkiveres i tråd med forvaltningsloven og arkivloven. 
· Dokumenterte kontrolltiltak kan benyttes i fremtidige risikovurderinger, samt ved eventuelle senere anskaffelser. 
· Notater eller rapporter kan også benyttes til å dokumentere kommunenes/selskapenes kontraktsoppfølging etter gjeldende regelverk. 
· Alle kontrollaktiviteter skal ivareta aktuelle personvernhensyn. Dette vil særlig være relevant f.eks. i kontroll av lønns- og arbeidsvilkår.
[bookmark: _Toc242261790]Ved avvik – Tiltak og sanksjoner 
Dersom det avdekkes avvik i forbindelse med en kontroll skal det kreves at leverandøren retter opp avviket. Ved større avvik kan RIIK/kommunen/selskapet be leverandøren utarbeide en plan med tidsfrist for når forholdet skal være utbedret.
Dersom leverandøren ikke viser vilje eller evne til forbedring skal det iverksettes sanksjoner mot leverandøren i tråd med hovedkontrakten, samt eventuelle tillegg og presiseringer i relevante kontraktsvedlegg. Ved vesentlig kontraktsbrudd kan det vurderes å heve kontrakten med leverandøren.  
Hvis det avdekkes eller mistenkes at det foreligger lovbrudd skal en kontrolletat kontaktes, for eksempel arbeidstilsynet, skatteetaten eller politiet. Selv om en kontrolletat involveres, bør det fortsatt vurderes om kontraktsbruddet skal sanksjoneres.
Varsler om avvik og sanksjoner, samt korrespondanse om tiltak, skal skje skriftlig og arkiveres på saken. 
[bookmark: _Toc242261791]Årlig gjennomgang og oppdatering av risikoanalyse
Det skal årlig utføres en overordnet gjennomgang og oppdatering av risikovurdering av leverandørporteføljen for de avtalene virksomheten selv forvalter. 
Årlig gjennomgang innebærer: 
· Å etterspørre egenrapporteringsskjemaer fra leverandører som ikke har levert dette.
· Innhente oppdaterte egenrapporteringsskjema iht Tabell 4 basert på siste risikoklassifisering.
· Søk etter og vurdere aktuelle negative presseomtaler
· Vurdering av forbedringstiltak hos leverandøren med bakgrunn i tidligere kontroller. 
[bookmark: _Ref66972769]Tabell 4 Hyppighet for å innhente oppdaterte egenrapporteringsskjema 
	Kategori
	Hyppighet

	Lav
	Kun ved varsler/mistanke, for øvrig ikke behov.

	Middels
	Hvert 2. år

	Høy
	Hvert år



For RIIK utføres dette av avtaleansvarlig. Ansvar for oppdatering av risikovurdering tilligger person som angitt i Tabell 2.
[bookmark: _Toc242261792]Dokumentasjon
Oppfølging av samfunnsansvar i offentlige kontrakter dokumenteres ved:
· Egenrapporteringsskjema fra leverandør med risikovurdering arkivert på sak.
· Dokumentasjon på eventuell kontroll/revisjon arkivert på sak.
[bookmark: _Toc242261793]Referanser
· Lov om offentlige anskaffelser (anskaffelsesloven)
· Forskrift om offentlige anskaffelser (anskaffelsesforskriften) - Lovdata (anskaffelsesforskriften)
· Forskrift om lønns- og arbeidsvilkår i offentlige kontrakter - Lovdata
· Forskrift om plikt til å stille krav om bruk av lærlinger i offentlige kontrakter - Lovdata
· DFØ fagsider «Samfunnsansvar i offentlige kontrakter», https://www.anskaffelser.no/samfunnsansvar 
· DFØ «Veileder om lønns- og arbeidsvilkår i offentlige kontrakter», Veileder om krav til lønns- og arbeidsvilkår i offentlige kontrakter | Anskaffelser.no
· DFØ e-lærekurs «Lønns- og arbeidsvilkår», https://laeringsplattformen.difi.no/kurs/986252932/lonns-og-arbeidsvilkar 
[bookmark: _Ref66972022][bookmark: _Ref66972051][bookmark: _Toc242261794]Vedlegg
· Egenrapporteringsskjema tjenester
· Egenrapporteringsskjema varer
· Egenrapporteringsskjema varer og tjenester
[bookmark: _Toc242261795]Endringsbeskrivelse
Oktober 2026 er endringer av dokumentet utført:
· Endret til ny RIIK mal
· Kontroll og justeringer av henvsininger til lovverket og rutiner.
· Div småjusteringer av tekst

